Masarandubo

Masarandubo (Manilkara huberi)  estas fruktojn portanta planto de la genro Manilkara de la familio Sapotacoj (Sapotaceae) kies ligno estas tre grava por domkonstruaĵo.

Disvastiĝo
Manilkara huberi estas apartenanta al grandaj partoj de norda Sudameriko, Mezameriko kaj Antiloj, ĉe altecoj sub 800 metroj ( futoj) super marnivelo.

Priskribo
Masarandubo estas granda arbo, atinganta altojn de 30-55 metroj (98-180 futoj). La folioj estas longformaj, ĉirkaŭ 1-2 decimetroj (3.9-7.9 coloj) longaj, kun flavaj malsupraj flankoj. La floroj estas hermafroditaj; blanka kun 3 sepaloj. La manĝebla frukto estas flava kaj ovforma, 3 centimetroj (1,2 coloj) en diametro, enhavanta unu semon (aŭ foje du).

Uzoj
La frukto de M. huberi similas al la sapoto el Manilkara zapota (sin. Achras sapota) kaj estas manĝebla, kun bonega gusto, populara por uzo en desertoj. M. huberi produktas manĝeblan latekson, kiu povas esti rikoltita en maniero simila al la rikoltado de la latekso de la kaŭĉuka arbo (Hevea brasiliensis). La latekso sekiĝas al malelasta kaŭĉuko, kiu estas konsiderata pli malalta ol gutaperko.

La latekso de M. huberi estas iam uzata por fari golfajn pilkkovrilojn. Ĝi estas konsiderata bona, sed mallongdaŭra, kovrilo, kiu postulas oftan revestadon, tamen ĝi estas populara en turniroj.

La arbo ankaŭ estas uzita por ligno en Porto-Riko. En Brazilo estas la ligno preferata por subtegmenta lignaro (traboj, k.a) ĉar plie esti daûrema ,fortika ankaû ne estas atakita de termitoj. La ligno estas ruĝa,  tre malmola, kaj estas populara por uzo en meblokreado, konstruado, donante bonajn fervojajn ŝpalojn. La ligno estas tiel densa  ke ĝi ne flosas sur akvo, kaj necesas antaŭborado antaŭ najlado. La specifa pezo de ligno de M. huberi estas inter 0,85 kaj 0,95 g / cm3.

 Sinonimio 
Manilkara huberi estas ankaŭ konata kiel:
 Manilkara jaimiqui C. Wright ex Griseb.; Dubard 
 Mimusops huberi Ducke
 Mimusops jaimiqui C. Wright ex Griseb.

 Referencoj


Taxon identifiers Wikidata: Q1757926
 Wikispecies: Manilkara huberi
 EoL: 1154597
 GBIF: 2885087
 GRIN: 102658
 iNaturalist: 334707
 IPNI: 152609-2
 IRMNG: 10244861
 NCBI: 269717
 Plant List: kew-120173
 POWO: urn:lsid:ipni.org:names:152609-2
 WCSP: 120173
 WFO: wfo-0000235888

Kategorio:Sapotacoj